## Naredba o homologaciji pojasova i sustava držanja odraslih osoba u motornim vozilima

### NN 99/2000 (6.10.2000.), Naredba o homologaciji pojasova i sustava držanja odraslih osoba u motornim vozilima

# DRŽAVNI ZAVOD ZA NORMIZACIJU I MJERITELJSTVO

**1960**

Temeljem članka 13 stavak 2., članka 17
stavak 2. i članka 23 stavak 4. Zakona o normizaciji ("Narodne
novine" broj 55/96) ravnatelj Državnog zavoda za normizaciju i
mjeriteljstvo donosi

## NAREDBU O HOMOLOGACIJI

### SIGURNOSNIH POJASOVA I SUSTAVA DRŽANJA ODRASLIH OSOBA U MOTORNIM VOZILIMA

|  |  |
| --- | --- |
| l. PODRUČJE PRIMJENE | |
| if !supportEmptyParas endif | if !supportEmptyParas endif |
| **1.** | Sigurnosni pojasovi i sustavi držanja u motornim vozilima moraju biti homologirani sukladno ovoj naredbi. |
| **2.** | Odredbe ove naredbe odnose se sigurnosne pojasove i sustave držanja, koji se konstruirani i izrađeni za ugradbu u vozila kategorija M i N i koji su namijenjeni za zasebnu uporabu, tj. kao pojedinačna oprema, osobama veličine odraslih koje sjede na sjedalima licem okrenutim prema naprijed ili prema natrag. |
| if !supportEmptyParas endif | if !supportEmptyParas endif |
| ll. ZAHTJEVI | |
| if !supportEmptyParas endif | if !supportEmptyParas endif |
| **3.** | Sigurnosni pojasovi i sustavi držanja u smislu ove naredbe moraju zadovoljavati zahtjeve iz točaka 6. i 7. Pravilnika broj 16 Ekonomskog povjerenstva Ujedinjenih naroda za Europu, s izmjenama i dopunama koje su stupile na snagu zaključno 18. siječnja 1998.1, koji je dodatak Ženevskome sporazumu iz 1958. godine o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjeti za uzajamno priznavanje homologacija dodijeljenih na temelju tih propisa (u daljnjem tekstu: Pravilnik ECE R 16.04). |
| **4.** | Pročišćeni tekst dijelova Pravilnika ECE R 16.04 (u izvorniku dostupan u normoteci Državnog zavoda za normizaciju i mjeriteljstvo) dan je u u prilogu 1. ove naredbe i njen je satavni dio. |
| lll. ISPITIVANJE SIGURNOSNIH POJASOVA I SUSTAVA DRŽANJA | |
| if !supportEmptyParas endif | if !supportEmptyParas endif |
| **5.** | Ispitivanje sigurnosnih pojasova i sustava držanja u smislu ove naredbe mora biti u sladu s Pravilnikom ECE R 16.04 i može ga provoditi samo ovlašteni laboratorij koji udovoljava zahtjevima toga pravilnika. |
| if !supportEmptyParas endif | if !supportEmptyParas endif |
| if !supportEmptyParas endif | |
| lV. HOMOLOGACIJA SIGURNOSNIH POJASOVA I SUSTAVA DRŽANJA | |
| if !supportEmptyParas endif | if !supportEmptyParas endif |
| **6.** | Državni zavod za normizaciju i mjeriteljstvo provodi homologaciju sigurnosnih pojasova i sustava držanja u smislu ove naredbe prema Pravilniku ECE R 16.04. |
| if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif |
| V. PROVJERA SUKLADNOSTI | |
| if !supportEmptyParas endif | |
| **7.** | Provjera sukladnosti vozila sa zahtjevima ove naredbe provodi se prema postupku koji je propisan Pravilnikom o homologaciji vozila ("Narodne novine" broj 82/96, 107/96, 79/97, 132/97, 58/98 i 59/99). |
| if !supportEmptyParas endif | |
| if !supportEmptyParas endif | |
| Vl. PRIMJENA | |
| if !supportEmptyParas endif | if !supportEmptyParas endif |
| **8.** | Ova naredba stupa na snagu osmog dana nakon objave u "Narodnim novinama". |
| **9.** | Danom stupanja na snagu ove naredbe prestaje vrijediti Naredba o obaveznoj homologaciji sigurnosnih pojasova za odrasle osobe u motornim vozilima ("Narodne novine" br. 53/91). |
|  |  |

Klasa: 011-02/00-02/18
Urbroj: 558-04/7-00-1
Zagreb, 31. kolovoza 2000.

Ravnatelj
Državnog zavoda za normizaciju i mjeriteljstvo
**dr. sc. Jakša Topić**, dipl. ing.

\_\_\_\_\_\_\_\_\_\_
1 ECE
dokumenti u kojima je objavljen tekst pravilnika:

E/ECE/324 -
E/ECE/TRANS/505Rev.1/Add.15/Rev.3 (Preradba 3. stupila na snagu 20. studenoga
1989.).

E/ECE/324 -
E/ECE/TRANS/505Rev.1/Add.15/Rev.3/Amend.1 (Dopuna 1., stupila na snagu 4.
listopada 1992.).

E/ECE/324 - E/ECE/TRANS/505Rev.1/Add.15/Rev.3/Amend.2
(Dopuna 2., stupila na snagu 26. kolovoza 1993.).

E/ECE/324 -
E/ECE/TRANS/505Rev.1/Add.15/Rev.3/Amend.3 (Dopuna 3., stupila na snagu 18.
listopada 1995.).

E/ECE/324 -
E/ECE/TRANS/505Rev.1/Add.15/Rev.3/Amend.4 (Dopuna 4., stupila na snagu 18.
siječnja 1998.).

2 Prijašnji naslov
Sporazuma glasi: Sporazum o prihvaćanju jednakih uvjeta za homologaciju i
uzajamno priznavanje homologacije opreme i dijelova motornih vozila, donesen u
Ženevi 20. ožujka 1958.

PRILOG 1

*Pročišćeni ekst dijelova ECE pravilnika broj 16*

***"JEDNAKE ODREDBE KOJE SE ODNOSE NA
HOMOLOGACIJU SIGURNOSNIH POJASOVA I SUSTAVA DRŽANJA ODRASLIH OSOBA U MOTORNIM
VOZILIMA 1"***

*s izmjenama ili dopunama koje su stupile na
snagu 18. siječnja 1998.*

*u prijevodu na hrvatski jezik.*

***Pravilnik ECE R 16.04***

Prijevod sadrži ove dijelove
pravilnika:

Točka 1. Područje primjene

Točka 2. Definicije

Točka 3. Zahtjev za homologaciju

Točka 4. Označivanje

Točka 5. Homologacija

Točka 6. Specifikacije

Točka 7. Ispitivanja

\_\_\_\_\_\_\_\_\_\_
(1) *Naslov
izvornika na engleskom jeziku:*

UNIFORM PROVISION
CONCERNING THE APPROVAL OF SAFETY-BELTS AND RESTRAINT SYSTEMS FOR ADULT
OCCUPANTS OF POWER-DRIVEN VEHICLES

Dodaci:

Dodatak 1. Izjava koja se odnosi na
izdanu, proširenu, odbijenu, ili povučenu homologaciju ili potpunu obustavu
proizvodnje tipa sigurnosnoga pojasa ili sustava držanja odraslih osoba u
motornim vozilima prema Pravilniku broj 16

Dodatak 2. Izgled homologacijskih
oznaka

1. PODRUČJE PRIMJENE

Ovaj se pravilnik primjenjuje na
sigurnosne pojasove i sustave držanja, koji se konstruirani i izrađeni za
ugradbu u vozila kategorija M i N i koji su namijenjeni za zasebnu uporabu, tj.
kao pojedinačna oprema, osobama veličine odraslih koje sjede na sjedalima licem
okrenutim prema naprijed ili prema natrag \* .

2. DEFINICIJE

2.1 Sigurnosni pojas (pojas sjedala,
pojas)

Remenska naprava sa sigurnosnom kopčom,
uređajima za prilagođivanje i nastavcima za prikapčanje koja se može pričvrstiti
u unutrašnjost motornih vozila, a izrađena je da bi se smanjio korisnikov rizik
od ozljeđivanja u slučaju sudara ili naglog usporenja vozila ograničavanjem
pokretljivosti korisnikova tijela. Takva naprava općenito se naziva "sklop
pojasa", a taj izraz također obuhvaća svaku napravu za apsorpciju energije
ili za uvlačenje/zatezanje pojasa.

2.1.1 Prijeklopni pojas

Pojas koji prolazi poprijeko ispred
korisnika u području njegove zdjelice.

2.1.2 Dijagonalni pojas

Pojas koji prolazi dijagonalno preko
prednjeg dijela prsa od kuka do suprotnog ramena.

2.1.3 Pojas s tri točke

Bilo koji pojas koji je u osnovi
kombinacija prijeklopnoga i dijagonalnoga pojasa.

2.1.4 Zapregnuti rameni pojas

Sklop pojasa koji se sastoji od
prijeklopnoga pojasa i remenja za ramena.

2.2 Tip pojasa

Pojasovi različitih "tipova"
pojasovi su koji se bitno razlikuju jedan od drugog; razlike se mogu odnositi
osobito na:

2.2.1 krute dijelove (kopču, nastavke
za prikapčanje, uvlačni mehanizam (retraktor) itd.)

2.2.2 gradivo, tkanje, dimenzije i boju
remenja; ili

2.2.3 geometriju sklopa pojasa.

2.3 Remenje

Savitljivi dio oblikovan da bi držao
tijelo i prenio sile na sidrišta pojasa.

\_\_\_\_\_\_\_\_\_\_\_
\* Ovaj pravilnik ne sadrži
odredbe koje se odnose na opremanje vozila sigurnosnim pojasovima. Primjena ovoga
pravilnika nije u neskladu s postojanjem nacionalnih propisa koji ne odobravaju
ugradbu u vozila određenih tipova pojasova ili uvlačnih mehanizama propisanih u
ovome pravilniku

2.4 Kopča

Brzootpusna naprava koja omogućuje da
korisnik bude držan pojasom. Kopča može sadržavati napravu za prilagođivanje,
osim u slučaju kopče za zapregnuti rameni pojas.

2.5 Naprava za prilagođivanje pojasa

Naprava koja omogućuje da se pojas
prilagodi u skladu sa zahtjevima pojedinog korisnika i prema položaju sjedala.
Naprava za prilagođivanje može biti dio kopče ili uvlačnog mehanizma , ili bilo
kojega drugog dijela sigurnosnoga pojasa.

2.6 Naprava za prednapinjanje

Dodatna ili integrirana naprava koja
zateže remen sigurnosnoga pojasa da bi se smanjila labavost pojasa tijekom
sudara.

2.7 "Referentno područje"
označuje prostor između dviju uspravnih uzdužnih ravnina 400 mm udaljenih i
simetričnih s obzirom na H-točku, koji je određen kretanjem iz uspravnoga u vodoravan
položaj uređaja oblika glave opisana u Pravilniku br. 21 dodatak 1. Taj uređaj
mora biti smješten kako je opisano u tome dodatku Pravilnika br. 21 i
postavljen na najveću duljinu od 840 mm.

2.8 "Sklop zračnoga jastuka"
označuje napravu ugrađenu kao nadopunu sigurnosnim pojasovima i sustavima držanja
u motornim vozilima, tj. sustav koji u slučaju djelovanja težega udara na
vozilo automatski razvija gipku napravu s namjerom da smanji, tlakom plina sadržanim
u toj napravi, težinu dodira jednog ili više dijelova tijela osobe u vozilu s
unutarnjim dijelovima putničkoga prostora vozila.

2.9 "Suputnički zračni
jastuk" označuje zračni jastuk namijenjen zaštiti osoba na ostalim
sjedalima (osim vozačeva) u slučaju čelnog sudara.

2.10 "Naprava za držanje djeteta"
označuje sigurnosnu napravu kako je određeno u Pravilniku br. 44.

2.11 "Okrenut licem prema
natrag" označuje okrenut licem u smjeru suprotnom od normalnoga smjera vožnje
vozila.

2.12 Nastavci za prikapčanje

Dijelovi sklopa pojasa, uključujući i
potrebne sigurnosne sastavnice, koji omogućuju pričvršćenje sklopa pojasa za
njegova sidrišta.

2.13 Apsorber energije

Naprava namijenjena neovisno o remenju
ili zajedno s njim preuzimanju energije, i koja čini dio sklopa pojasa.

2.14 Uvlačni mehanizam (retraktor)

Naprava za smještaj dijela ili cijelog
remena sigurnosnoga pojasa.

2.14.1 Uvlačni mehanizam (retraktor)
bez zapiranja (1. tip)

Uvlačni mehanizam iz kojeg se remen
izvlači do svoje pune duljine s pomoću male vanjske sile i koji ne omogućuje
prilagođivanje duljine izvučenog remena.

2.14.2 Uvlačni mehanizam (retraktor) s
ručnim otpuštanjem (2. tip)

Uvlačni mehanizam koji zahtijeva ručno
upravljanje korisnika napravom da bi se otpustio uvlačni mehanizam i postigla željena
duljina izvučenog remena i koji se zapire automatski čim ručno upravljanje
prestane.

2.14.3 Uvlačni mehanizam (retraktor) s
automatskim zapiranjem (3. tip)

Uvlačni mehanizam koji dopušta izvlačenje
remena do željene duljine i koji kad je kopča pričvršćena automatski prilagođuje
remen korisniku. Daljnje izvlačenje remena onemogućeno je bez namjernoga
zahvata korisnika.

2.14.4 Uvlačni mehanizam (retraktor) sa
zapiranjem u nuždi (4. tip)

Uvlačni mehanizam koji za vrijeme
normalnih uvjeta vožnje ne ograničava slobodu korisnikova pokretanja
sigurnosnoga pojasa. Takva naprava ima dijelove za prilagođivanje duljine
remena koji automatski prilagođuju remen prema korisniku, te mehanizam za
zapiranje koji se pokreće u nuždi:

2.14.4.1 usporavanjem vozila
(jednostruka osjetljivost), ili

2.14.4.2 kombinacijom usporenja vozila,
pomaka remena pojasa ili bilo kojega drugog automatskog sredstva (višestruka
osjetljivost).

2.14.5 Uvlačni mehanizam (retraktor) sa
zapiranjem u nuždi s višim pragom odziva (tip 4N)

Uvlačni mehanizam tipa navedenog u točki
2.14.4., ali s posebnim svojstvima s obzirom na njegovu uporabu u vozilima
kategorija M2, M3, N1, N2 i N3\*.

2.14.6 Naprava za prilagođivanje pojasa
po visini

Naprava koja omogućuje da se položaj po
visini gornje kopče prijevoja pojasa na stupu prilagodi u skladu sa zahtjevima
pojedinačnoga korisnika i položajem sjedala. Takva naprava može se smatrati
dijelom pojasa ili dijelom sidrišta pojasa.

2.15 Sidrišta pojasa

Dijelovi strukture vozila ili strukture
sjedala ili bilo kojega drugog dijela vozila za koje su pričvršćeni nastavci za
pričvršćenje sigurnosnoga pojasa.

2.16 Tip vozila s obzirom na sigurnosne
pojasove i sustave držanja

Kategorija motornih vozila koja se međusobno
ne razlikuju u bitnim obilježjima kao što su dimenzije, oblici i gradiva
dijelova strukture vozila ili strukture sjedala ili bilo kojega drugog dijela
vozila za koje su pričvršćeni sigurnosni pojasovi i sustavi držanja.

2.17 Sustav držanja

Sustav koji sadrži sjedalo pričvršćeno
za strukturu vozila prikladnim sredstvima i sigurnosni pojas čije je barem
jedno sidrište smješteno na strukturu sjedala.

\_\_\_\_\_\_\_\_\_\_\_
\* Prema
navedenom u Združenoj rezoluciji R.E.3 (TRANS/SC1/WP29/78).

2.18 Sjedalo

Struktura koja može a ne mora biti
integrirana u strukturu vozila zajedno s opremom namijenjena za sjedenje jedne
odrasle osobe. Taj naziv obuhvaća i zasebno sjedalo i dio sjedaće klupe
namijenjen za sjedenje jedne osobe.

2.19 Skupina sjedala

Sjedalo tipa klupe ili sjedala koja su
odvojena, ali smještena jedno uz drugo tj., pričvršćena tako da su prednja
sidrišta jednog od tih sjedala u ravnini s prednjim od stražnjih sidrišta ili
između sidrišta drugog sjedala) i omogućuju sjedenje jedne ili više odraslih
osoba.

2.20 Klupa za sjedenje

Struktura zajedno s opremom namijenjena
za sjedenje više od jedne odrasle osobe.

2.21 Sustav prilagođivanja sjedala

Cjelovita naprava kojom se sjedalo ili
dijelovi sjedala mogu prilagoditi na položaj koji odgovara tjelesnoj građi
korisnika koji sjedi; ta naprava može, prije svega, omogućiti:

2.21.1 uzdužno pomicanje

2.21.2 uspravno pomicanje

2.21.3 kutno pomicanje.

2.22 Sidrište sjedala

Sustav kojim je sklop sjedala pričvršćen
za strukturu vozila, uključujući i tomu pripadne dijelove strukture vozila.

2.23 Tip sjedala

Kategorija sjedala koja se međusobno ne
razlikuju u bitnim obilježjima kao što su:

2.23.1 oblik, dimenzije i gradiva
strukture sjedala

2.23.2 tipovi i dimenzije prilagođivača
zapiranja sjedala i sustava zapiranja

2.23.3 tip i dimenzije sidrišta
sigurnosnoga pojasa na sjedalu, sidrišta sjedala i tomu pripadnih dijelova
strukture vozila.

2.24 Sustav pomicanja sjedala

Naprava koja omogućuje da se sjedalo
ili jedan od njegovih dijelova pomakne kutno ili uzdužno bez čvrstoga međupoložaja
(da bi se olakšao pristup putnika).

2.25 Sustav učvršćenja sjedala

Naprava koja osigurava da sjedalo i
njegovi dijelovi ostanu u bilo kojemu željenu položaju uporabe.

2.26 Ograđeni gumb za otpuštanje kopče

Takav gumb za otpuštanje kopče da je
nije moguće otpustiti uporabom kugle promjera 40 mm.

2.27 Neograđeni gumb za otpuštanje kopče

Takav gumb za otpuštanje kopče da je
kopču moguće otpustiti uporabom kugle promjera 40 mm.

|  |
| --- |
| 3. ZAHTJEV ZA HOMOLOGACIJU  3.1 Zahtjev za homologaciju tipa sigurnosnoga pojasa mora podnijeti vlasnik zaštitnog znaka ili njegov valjano ovlašten predstavnik. U slučaju sustava za držanje zahtjev za homologaciju tipa sustava za držanje mora podnijeti vlasnik zaštitnog znaka ili njegov valjano ovlašten predstavnik ili proizvođač vozila za koje je predviđena njegova ugradba ili njegov predstavnik.  3.2 Zahtjev mora biti popraćen:  3.2.1 tehničkim opisom tipa pojasa, sa specifkacijom upotrijebljenog remenja i krutih dijelova i crtežima sastavnih dijelova pojasa. Crteži moraju prikazivati mjesto predviđeno za homologacijski broj i dodatne znakove u odnosu na krug homologacijske oznake. U opisu treba navesti boju modela za koji je podnesen zahtjev i specificirati tip (tipove) vozila za koji je taj pojas namijenjen. Kod uvlačnih mehanizama treba osigurati upute za ugradbu osjetilne naprave. Za naprave ili sustave za prednapinjanje treba osigurati potpun tehnički opis konstrukcije i načina rada, uključujući i osjetilnu napravu po potrebi, s opisom načina aktiviranja i svakoga potrebnog postupka za izbjegavanje nenamjernog aktiviranja. U slučaju sustava za držanje opis treba sadržavati: crteže strukture vozila i strukture sjedala, sustava namještanja i pričvršćivanja u odgovarajućemu mjerilu na kojima je dostatno podrobno prikazan položaj sidrišta sjedala te sidrišta i pojačanja pojasova zajedno sa specifikacijama upotrijebljenih gradiva koja mogu snižavati čvrstoću sidrišta sjedala i pojasova te tehničkim opisom sidrišta sjedala i pojasova. Kad je pojas konstruiran da bi bio učvršćen na strukturu vozila preko naprave za namještanje pojasa po visini, u tehničkom opisu mora biti navedeno smatra li se ta naprava dijelom pojasa ili ne smatra;  3.2.2 sa šest uzoraka tipa pojasa od kojih jedan služi kao referentni.  3.2.3 sa šest metara duljine svakoga tipa remena koji se upotrebljava za tip pojasa.  3.2.4 Tehnička ustanova koja provodi homologacijska ispitivanja ima pravo zahtijevati dodatne uzorke.  3.3 U slučaju sustava za držanje dva uzorka koji prema izboru proizvođača mogu uključivati dva od uzoraka pojasova koji su zahtjevani prema točkama 3.2.2 i 3.2.3, ili vozilo koje predstavlja tip vozila za koje je zatražena homologacija ili dio ili dijelove vozila za koje tehnička ustanova koja provodi homologacijska ispitivanja smatra da su bitni za ispitivanje sustava za držanje moraju se dostaviti toj ustanovi. |

4. OZNAČIVANJE

Uzorci tipa pojasa ili tipa sustava za
držanje za koje je podnesen zahtjev za homologaciju sukladno odredbama iz točaka
3.2.2, 3.2.3 i 3.2.4. moraju biti jasno i neizbrisivo označeni nazivom proizvođača,
njegovim inicijalima, trgovačkim nazivom ili zaštitnim znakom.

5. HOMOLOGACIJA

5.1 Ako uzorci tipa pojasa koji su
podastrti u skladu s odredbama točke 3. zadovoljavaju zahtjeve iz točaka 4., 5.
i 6. ovoga pravilnika, homologacija se mora izdati.

5.2 Homologacijski broj odobrenja mora
se dodijeliti svakomu homologiranu tipu. Prve dvije znamenke toga broja (sada
04, u skladu s 04 nizom izmjena ili dopuna koji je stupio na snagu 22. prosinca
1985.) moraju označivati niz izmjena ili dopuna koji sadrži najnovije glavne
tehničke izmjene ili dopune preuzete ovim pravilnikom u trenutku izdavanja
homologacije. Ista ugovorna strana ne smije dodijeliti isti homologacijski broj
odobrenja drugom tipu pojasa ili sustava držanja.

5.3 Priopćenje o homologaciji ili proširenju
ili odbijanju homologacije za tip pojasa ili sustava držanja u skladu s ovim
pravilnikom mora se dostaviti stranama Sporazuma iz 1958. godine koje
primjenjuju ovaj pravilnik u obliku formulara koji odgovara modelu iz dodatka
1. ovoga pravilnika.

5.4 Uz oznake propisane u točki 4. na
svakomu pojasu koji je homologiran prema ovomu pravilniku na prikladnome mjestu
moraju biti pridodane sljedeće pojedinosti:

5.4.1 međunarodna homologacijska oznaka
koja se sastoji od:

5.4.1.1 kruga oko slova "E",
iza kojeg slijedi razlikovni broj zemlje koja je izdala homologaciju 1.

5.4.1.2 homologacijskoga broja;

5.4.2 sljedeći dodatni znakovi:

5.4.2.1 slovo "A" za pojas s
tri točke, slovo "B" za prijeklopni pojas i slovo "S" za
posebne tipove pojasa.

5.4.2.2 Znakovi navedeni u točki
5.4.2.1., moraju biti dopunjeni sljedećim dodatnim znakovima:

5.4.2.2.1 slovo "e" za pojas
s napravom za apsorpciju energije

5.4.2.2.2 slovo "r" za pojas
koji sadrži uvlačni mehanizam , iza kojeg mora slijediti oznaka (1, 2, 3, 4 ili
4N) upotrijebljenoga uvlačnog mehanizma u skladu s točkom 2.9. ovoga pravilnika
te lovo "m" ako je upotrijebljen uvlačni mehanizam sa zapiranjem u nuždi
s višestrukom osjetljivošću;

5.4.2.2.3 slovo "p" kad je
riječ o sigurnosnome pojasu s napravom za prednapinjanje.

5.4.2.2.4 Pojasovi koji su opremljeni
uvlačnim mehanizmom tipa 4N moraju također nositi oznaku koja se sastoji od
pravokutnika s prekriženim vozilom kategorije M1, što označuje da je
uporaba toga tipa uvlačnog mehanizma zabranjena uvozilima te
kategorije.

5.4.2.3 Znaku navedenu u točki 5.4.2.1.
mora prethoditi slovo "Z" kad je sigurnosni pojas dio sustava držanja.

5.5 U dodatku 2. ovoga pravilnika dani
su primjeri sastavljanja oznake odobrenja.

5.6. Podaci navedeni u točki 5.4.
moraju biti jasno čitljivi i neizbrisivi, te mogu biti trajno pričvršćeni kao
naljepnica ili izravno upisani. Naljepnica ili izravno upisani podaci moraju
biti otporni na habanje.

5.7 Naljepnice navedene u točki 5.6. može
izdati ili mjerodavna ustanova koja je izdala homologaciju, ili proizvođač ako
za to ima ovlaštenje te mjerodavne ustanove.

\_\_\_\_\_\_\_\_\_\_\_
2 1 za Njemačku, 2 za
Francusku, 3 za Italiju, 4 za Nizozemsku, 5 za Švedsku, 6 za Belgiju, 7 za
Mađarsku, 8 za Češku Republiku, 9 za Španjolsku, 10 za Jugoslaviju, 11 za
Ujedinjeno Kraljevstvo, 12 za Austriju, 13 za Luksemburg, 14 za Švicarsku, 15
(prazno), 16 za Norvešku, 17, za Finsku, 18 za Dansku, 19 za Rumunjsku, 20 za
Poljsku, 21 za Portugal, 22 za Rusku Federaciju, 23 za Grčku, 24 za Irsku, 25
za Hrvatsku, 26 za Sloveniju, 27 za Slovačku, 28 za Bjelorusiju, 29 za
Estoniju, 30 (prazno), 31 za Bosnu i Hercegovinu, 32 – 36 (prazno), 37 za
Tursku, 38 – 39 (prazno) i 40 za Bivšu Republiku Makedoniju. Iduće brojeve po
redu treba dodjeljivati ostalim državama po kronološkome redu po kojemu one
potvrđuju Sporazum o prihvaćanju jednakih uvjeta za homologaciju i međusobno
priznavanje homologacije opreme i dijelova motornih vozila ili po kojemu se one
slažu s tim sporazumom, a o tako određenim brojevima glavni tajnik Ujedinjenih
naroda obavijestit će ugovorne strane u tome sporazumu.

6. SPECIFIKACIJE

6.1 Opće specifikacije

6.1.1 Svaki uzorak dostavljen u skladu
s točkama 3.2.2., 3.2.3. i 3.2.4. mora zadovoljavati odredbe navedene u točki
6. ovoga pravilnika.

6.1.2 Pojas ili sustav držanja mora
biti tako konstruiran i izrađen da je kad je ispravno ugrađen i kad ga pravilno
upotrebljavaju putnici u vozilu osigurano njegovo besprijekorno djelovanje te
da smanjuje opasnost od tjelesne ozljede u slučaju nesreće.

6.1.3 Remenje pojasa ne smije biti
podložno tomu da poprimi opasan oblik.

6.1.4 Uporaba gradiva sa svojstvima
poliamida 6, koji upijaju vodu, zabranjena je u svim mehaničkim dijelovima kod
kojih to svojstvo može imati nepovoljan učinak na njihov rad.

6.2 Kruti dijelovi

6.2.1 Općenito

6.2.1.1 Kruti dijelovi sigurnosnoga
pojasa, kao što su kopče, naprave za prilagođivanje, nastavci za prikapčanje i
slično, ne smiju imati oštre rubove koji bi mogli trljanjem prouzročiti habanje
ili kidanje remena.

6.2.1.2 Svi dijelovi sklopa pojasa koji
su podložni korodiranju moraju biti odgovarajuće zaštićeni protiv toga. Nakon
provedbe ispitivanja na koroziju propisana u točki 7.2 ni jedan znak pogoršanja
koje bi moglo utjecati na pravilno djelovanje naprave niti ikakav znak znatnije
korozije ne smije biti vidljiv golim okom osposobljenoga promatrača.

6.2.1.3 Kruti dijelovi namijenjeni
apsorbiranju energije ili prihvaćanju odnosno prenošenju opterećenja ne smiju
biti lomljivi.

6.2.1.4 Kruti dijelovi i dijelovi
sigurnosnoga pojasa izrađeni od plastike moraju biti tako smješteni i ugrađeni
da u svakodnevnoj uporabi motornoga vozila nisu podložni tomu da budu ukliješteni
ispod pomičnog sjedala ili u vratima toga vozila. Ako ijedan od tih dijelova
nije u skladu s gore navedene uvjetima, mora se podvrgnuti ispitivanju
djelovanja hladnoće pobliže opisanu u točki 7.5.4. Ako se nakon tog ispitivanja
pojave bilo kakve vidljive napukline na bilo kojoj plastičnoj prevlaci ili kućištu
krutoga dijela, cijeli plastični dio mora se tada ukloniti, a preostali sklop
pojasa potom se mora ispitati s obzirom na održanje njegove sigurnosti. Ako je
preostali sklop pojasa još uvijek siguran ili ako nisu prisutne vidljive
napukline, bit će podvrgnut daljnjemu ispitivanju u smislu zahtjeva pobliže
opisanih u točkama 6.2.2., 6.2.3. i 6.4.

6.2.2 Kopča

6.2.2.1 Kopča mora biti izvedena tako
da se unaprijed isključi bilo kakva mogućnost nepravilne uporabe. To, između
ostalog, znači da ne smije biti moguće da kopča ostane u poluzatvorenu stanju.
Postupak otpuštanja kopče mora biti vrlo jasan. Dijelovi kopče koji mogu doći u
dodir s tijelom korisnika moraju biti površine od najmanje 20 cm2 te
biti široki najmanje 46 mm, mjereno u ravnini koja je najviše 2,5 mm udaljena
od dodirne površine. U slučaju kopča za zapregnuti rameni pojas taj posljednji
zahtjev smatrat će se zadovoljenim ako je veličina dodirne površine kopče s
tijelom korisnika između 20 cm2 i 40 cm2.

6.2.2.2 Kopča, čak i kad nije
zategnuta, mora ostati zatvorena u svakome položaju vozila. Ne smije biti moguće
otpustiti kopču nehotice, slučajno ili silom manjom od 1 daN. Kopča mora biti
lako dohvatljiva i lako uporabljiva. Kad nije zategnuta i kad je zategnuta na
način naveden u točki 7.8.2., korisnik je mora moći
otpustiti jednim jednostavnim pokretom jedne ruke u jednome smjeru; osim toga,
u slučaju sklopa pojasova namijenjenih za uporabu na prednjim vanjskim
sjedalima, uz iznimku zapregnutih ramenih pojasova, mora također biti moguće da
ih korisnik priveže jednostavnim pokretom jedne ruke u jednome smjeru. Kopča se
mora otpustiti pritiskom na gumb ili sličnu napravu. Površina na koju se
djeluje tim pritiskom, kad je gumb (odnosno kopča) u otpuštenu položaju i kad
se (ta površina) projicira u ravninu okomitu na smjer pokretanja gumba, mora
imati sljedeće dimenzije: za ograđene gumbe - površina ne manja od 4,5 cm2
i širina ne manja od 15 mm; za neograđene gumbe - površina ne manja od 2,5 cm2
i širina ne manja od 10 mm. Ta površina za otpuštanje kopče mora biti crvene
boje. Ni jedan drugi dio kopče ne smije biti te boje.

6.2.2.3 Kopča tijekom ispitivanja u
skladu s točkom 7.5.3. mora uobičajeno funkcionirati.

6.2.2.4 Kopča mora biti u stanju
podnijeti ponavljanu radnju te, prije dinamičkog ispitivanja navedena u točki
7.7., mora proći ispitivanje od 5000 ciklusa otvaranja i zatvaranja u normalnim
uvjetima uporabe. U slučaju zapregnutih ramenih pojaseva to se ispitivanje može
obaviti bez uvlačenja svih jezičaca kopča.

6.2.2.5 Sila zahtijevana za otpuštanje
kopče tijekom ispitivanja, kako je propisano u točki 7.8, ne smije prijeći
iznos od 6 daN.

6.2.2.6 Kopča mora biti ispitana na čvrstoću,
kako je propisano u točki 7.5.1 i, gdje je to prikladno, 7.5.5 Ne smije se
slomiti, jače izobličiti ili popustiti pod naprezanjem izazvanim propisanim
opterećenjem.

6.2.2.7 U slučaju kopča koje sadrže
dijelove zajedničke dvama sklopovima ispitivanja snage i otpuštanja iz točaka
7.7. i 7.8. moraju se također obaviti s dijelom kopče koji pripada jednomu
sklopu spojenom s njemu parnim dijelom koji pripada drugomu sklopu, ako je moguće
da kopča bude tako sklopljena u uporabi.

6.2.3 Naprava za prilagođivanje
pojasa

6.2.3.1 Pojas nakon što se stavi na
korisnika mora se automatski njemu prilagoditi ili mora biti takav da je
naprava za ručno prilagođivanje lako dostupna sjedećemu korisniku te da je
prikladna za laku uporabu. Ta naprava također mora omogućivati da se pojas
zategne jednom rukom da bi se prilagodio tijelu korisnika i položaju sjedala u
vozilu.

6.2.3.2 Po dva uzorka svake naprave za
prilagođivanje pojasa moraju se ispitati u skladu sa zahtjevima iz točke 7.3.
Iskliznuće remena ne smije prelaziti 25 mm po svakom uzorku naprave za prilagođivanje,
a zbroj iskliznuća za sve naprave za prilagođivanje ne smije prelaziti 40 mm.

6.2.3.3 Sve naprave za prilagođivanje
moraju se ispitati na čvrstoću kako je propisano u točki 7.5.1. Ne smiju se
slomiti ili odvojiti pod naprezanjem od propisana opterećenja.

6.2.3.4 Tijekom ispitivanja u skladu s
točkom 7.5.6 sila potrebna za upravljanje bilo kojom ručno prilagodljivom
napravom ne smije prelaziti 5 daN.

6.2.4 Nastavci za prikapčanje i
naprave za prilagođivanje pojasa po visini

Nastavci za prikapčanje moraju se
ispitati na čvrstoću kako je propisano u točkama 7.5.1 i 7.5.2 Pripadne naprave
za prilagođivanje pojasa po visini moraju se ispitati
na čvrstoću kako je propisano u točki 7.5.2. ovoga pravilnika ako nisu ispitane
na vozilu primjenom Pravilnika br. 14 (s njegovim posljednjim nizom izmjena ili
dopuna) s obzirom na sidrišta sigurnosnoga pojasa. Ti se dijelovi ne smiju
slomiti niti odvojiti pod naprezanjem od propisana opterećenja.

6.2.5 Uvlačni mehanizmi (retraktori)

Uvlačni mehanizmi moraju se podvrgnuti
ispitivanju te moraju zadovoljiti niže navedene zahtjeve, uključujući i
ispitivanja na čvrstoću propisana u točkama 7.5.1. i 7.5.2. (Ti su zahtjevi
takvi da isključuju uvlačne mehanizme bez zapiranja.)

6.2.5.1 Uvlačni mehanizmi
(retraktori) s ručnim otpuštanjem

6.2.5.1.1 Remen sklopa sigurnosnoga
pojasa opremljena uvlačnim mehanizmom s ručnim otpuštanjem ne smije se pomicati
više od 25 mm između položaja zapiranja uvlačnog mehanizma.

6.2.5.1.2 Remen sklopa sigurnosnoga
pojasa mora se izvući iz uvlačnog mehanizma s ručnim otpuštanjem do 6 mm od
svoje najveće duljine ako se remen optereti silom ne manjom od 1,4 daN niti većom
od 2,2 daN u normalnome smjeru povlačenja.

6.2.5.1.3 Remen se mora izvlačiti iz
uvlačnog mehanizma i ponovno uvlačiti u nj postupkom opisanim u točki 7.6.1.
dok se ne ispuni 5000 takvih ciklusa izvlačenja-uvlačenja. Uvlačni mehanizam
nakon toga mora se podvrgnuti ispitivanju na koroziju navedenu
u točki 7.2. i ispitivanju na prašinu navedenu u točki 7.6.3. Potom mora
zadovoljavajuće izdržati daljih 5000 ciklusa izvlačenja-uvlačenja. Nakon gore
navedenih ispitivanja uvlačni mehanizam mora ispravno funkcionirati i još
zadovoljiti zahtjeve iz točaka 6.2.5.1.1. i 6.2.5.1.2.

6.2.5.2 Uvlačni mehanizmi (retraktori)
s automatskim zapiranjem

6.2.5.2.1 Remen sklopa sigurnosnoga
pojasa opremljena uvlačnim mehanizmom s automatskim zapiranjem ne smije se
pomicati više od 30 mm između položaja zapiranja uvlačnog mehanizma . Nakon
korisnikova pomaka unazad pojas mora ostati u svome početnom položaju ili se
automatski vratiti u taj položaj na idući korisnikov pomak prema naprijed.

6.2.5.2.2 Ako je uvlačni mehanizam dio
prijeklopnoga pojasa, sila uvlačenja remena ne smije biti manja od 0,7 daN mjerena
na slobodnoj duljini između lutke i uvlačnog mehanizma u skladu s točkom 7.6.4.
Ako je uvlačni mehanizam dio pojasa za držanje gornjega dijela torza, sila uvlačenja
remena ne smije biti manja od 0,2 daN ni veća od 0,7 daN mjerena na sličan način.
Ako remen prolazi kroz vodilicu ili koloturnik, sila uvlačenja mora se mjeriti
na slobodnoj duljini između lutke i vodilice ili koloturnika. Ako sklop pojasa
sadrži i napravu koja ručnim ili automatskim postupkom, sprečava remen da bude
potpuno uvučen, takva naprava ne smije biti u funkciji dok se
procjenjuju/provjeravaju ti uvjeti, tj. dok se mjere sile uvlačenja remena.

6.2.5.2.3 Remen se mora izvlačiti iz
uvlačnog mehanizma i ponovno uvlačiti u nj postupkom opisanim u točki 7.6.1.
dok se ne ispuni 5000 takvih ciklusa izvlačenja-uvlačenja. Uvlačni mehanizam
nakon toga mora se povrgnuti ispitivanju na koroziju navedenu u točki 7.2 i
zatim ispitivanju na prašinu navedenu u točki 7.6.3. Potom mora zadovoljavajuće
izdržati daljnjih 5000 ciklusa izvlačenja-uvlačenja. Nakon gore navedenih
ispitivanja uvlačni mehanizam mora ispravno funkcionirati i još zadovoljiti
zahtjeve iz točaka 6.2.5.2.1 i 6.2.5.2.2.

6.2.5.3 Uvlačni mehanizmi
(retraktori) sa zapiranjem u nuždi

6.2.5.3.1 Uvlačni mehanizam sa
zapiranjem u nuždi tijekom ispitivanja u skladu s točkom 7.6.2 mora zadovoljiti
dalje navedene

uvjete. U slučaju jednostruke
osjetljivošću u skladu s točkom 2.14.4.1 vrijede samo odredbe s obzirom na
usporenje vozila.

6.2.5.3.1.1 Zapiranje se mora pojaviti kad
usporenje vozila dosegne iznos od 0,45 g 1 u slučaju uvlačnog
mehanizma 4. tipa ili 0,85 g za uvlačni
mehanizam tipa 4N.

6.2.5.3.1.2 Ne smije se zaprijeti pri
iznosima ubrzanja remena, mjerenim u pravcu izvlačenja remena, manjim od 0,8 g
za uvlačni mehanizam 4. tipa ili manjim od 1,0 g za uvlačni mehanizam tipa 4N.

6.2.5.3.1.3 Ne smije se zaprijeti kad
se njegova osjetna naprava nagne za kut od 12° ili manje u bilo kojemu
smjeru od položaja ugradbe koji je odredio proizvođač.

6.2.5.3.1.4 Mora se zaprijeti kad se
njegova osjetna naprava nagne za kut veći od 27° u slučaju uvlačnog
mehanizma tipa 4 ili veći od 40° u slučaju uvlačnog mehanizma tipa 4N u bilo
kojemu smjeru od položaja ugradbe koji je odredio proizvođač.

6.2.5.3.1.5 U slučajevima kad rad uvlačnog
mehanizma ovisi o vanjskome signalu ili izvoru snage, izvedba uvlačnog
mehanizma mora osigurati da se on zapire automatski ako dođe do kvara ili
prekida tog signala ili izvora snage. Međutim, taj zahtjev ne treba biti
ispunjen u slučaju uvlačnog mehanizma s višestrukom osjetljivošću ako je samo
jedna osjetljivost ovisna o vanjskome signalu ili izvoru snage i ako je prekid
tog signala ili izvora snage dojavljena vozaču vidnim i/ili zvučnim načinom.

6.2.5.3.2 Kad se ispituje u skladu s točkom
7.6.2., uvlačni mehanizam sa zapiranjem u nuždi s višestrukom osjetljivošću,
uključujući osjetljivost remena, mora zadovoljavati navedene te mora zapirati
kad ubrzanje remena, mjereno u smjeru njegova izvlačenja, nije manje od 2,0 g.

6.2.5.3.3 U slučaju ispitivanja
navedenih u točkama 6.2.5.3.1. i 6.2.5.3.2. duljina izvlačenja remena, koje se
može dogoditi prije negoli se uvlačni mehanizam zapre, ne smije prelaziti 50 mm
počevši od duljine navedene u točki 7.6.2.1. U slučaju ispitivanja navedena u
točki 6.2.5.3.1.2. zapiranje se ne smije dogoditi za prvih 50 mm izvlačenja
remena, počevši od duljine navedene u točki
7.6.2.1.

6.2.5.3.4 Ako je uvlačni mehanizam dio
prijeklopnoga pojasa, sila uvlačenja remena ne smije biti manja od 0,7 daN
mjerena na slobodnoj duljini između lutke i uvlačnog mehanizma u skladu s točkom
7.6.4. Ako je uvlačni mehanizam dio pojasa za držanje gornjega dijela torza,
sila uvlačenja remena ne smije biti manja od 0,2 daN ni veća od 0,7 daN mjerena
na sličan način. Ako remen prolazi kroz vodilicu ili koloturnik, sila uvlačenja
mora se mjeriti na slobodnoj duljini između lutke i vodilice ili koloturnika.
Ako sklop pojasa sadrži i napravu koja ručnim ili automatskim postupkom sprečava
traku da bude potpuno uvučena, takva naprava ne smije biti u funkciji dok se
provjeravaju ovi uvjeti, tj. dok se mjere sile uvlačenja remena.

6.2.5.3.5 Remen se mora izvlačiti iz
uvlačnog mehanizma i ponovno uvlačiti u nj postupkom opisanim u točki 7.6.1.
dok se ne ispuni 40.000 takvih ciklusa izvlačenja-uvlačenja. Uvlačni mehanizam
nakon toga se mora podvrgnuti ispitivanju na koroziju navedenu u točki 7.2. i
zatim ispitivanju na prašinu navedenu u točki
7.6.3. Potom mora zadovoljavajuće izdržati daljnjih 5000 ciklusa izvlačenja-uvlačenja
(sve zajedno 45.000). Nakon gore navedenih ispitivanja uvlačni mehanizam mora
ispravno

funkcionirati i još zadovoljiti
zahtjeve iz točaka 6.2.5.3.1, 6.2.5.3.2, 6.2.5.3.3 i 6.2.5.3.4.

\_\_\_\_\_\_\_\_\_\_\_
1 g = 9,81
m/s2 - ubrzanje Zemljine teže

6.2.6 Naprava za prednapinjanje

6.2.6.1 Nakon obavljena ispitivanja na
koroziju u skladu s točkom 7.2. naprava za prednapinjanje (uključujući osjetilo
sudara spojeno s napravom izvornim utikačima, ali bez prolaza struje kroz njih)
mora funkcionirati normalno.

6.2.6.2 Mora se dokazati da nenamjerno
rukovanje napravom ne sadrži nikakav rizik od tjelesne ozljede korisnika.

6.2.6.3 U slučaju pirotehničkih naprava
za prednapinjanje:

6.2.6.3.1 Nakon obavljena
kondicioniranja (dovođenja u sklad s propisanim polaznim stanjem) u skladu s točkom
7.9.2., djelovanje naprave za prednapinjanje ne smije se pokrenuti pod
utjecajem temperature i naprava mora funkcionirati normalno.

6.2.6.3.2 Mjere opreza moraju se
poduzeti da bi se spriječilo da izbacivani vrući plinovi zapale goriva gradiva
koji se nalaze u blizini.

6.3 Remeni

6.3.1 Općenito

6.3.1.1 Značajke remena moraju biti
takve da osiguraju da se njihov pritisak na tijelo korisnika raspodijeli koliko
je moguće ravnomjernije cijelom njihovom širinom, te da se ni pod
naponom/opterećenjem ne suču. Oni moraju imati sposobnost apsorbiranja i
preobrazbe/rasipanja energije. Remeni moraju imati tkano dovršene rubove koji
se uporabom ne smiju parati.

6.3.1.2 Širina remena pod opterećenjem
od 980 daN ne smije biti manja od 46 mm. Ta mjera mora se mjeriti za vrijeme
ispitivanja na prekidnu čvrstoću propisana u točki 7.4.2 i bez zaustavljanja
stroja (za ispitivanje).

6.3.2 Čvrstoća nakon sobnoga
kondicioniranja

U slučaju dva uzorka remena kondicionirana
u skladu s točkom 7.4.1.1 prekidno opterećenje remena, određeno kako je
propisano u točki 7.4.2., ne smije biti manje od 1470 daN. Razlika između
prekidnog opterećenja za dva uzorka ne smije prelaziti 10%
izmjerenoga većeg prekidnog opterećenja.

6.3.3 Čvrstoća nakon posebnoga
kondicioniranja

U slučaju dva uzorka remena
kondicionirana u skladu s jednom od odredaba iz točke 7.4.1. (osim 7.4.1.1.)
prekidno opterećenje remena ne smije biti manje od 75% prosječnog
opterećenja određena ispitivanjem prema točki 6.3.2. niti manje od 1470 daN.
Tehnička služba koja provodi ispitivanja smije odustati od jednog ili od više
tih ispitivanja ako sastav upotrijebljenoga gradiva ili već dostupni podaci čine
ispitivanje (ispitivanja) suvišnim.

6.4 Sklop pojasa ili sustav držanja

6.4.1 Dinamičko ispitivanje

6.4.1.1 Sklop pojasa ili sustav držanja
moraju se podvrgnuti dinamičkom ispitivanju u skladu s točkom 7.7.

6.4.1.2 Dinamičko ispitivanje mora se
obaviti na dva sklopa pojasa koji prethodno nisu bili pod opterećenjem, osim u
slučaju sklopa pojasa koji je dio sustava držanja, kad se dinamičko ispitivanje
mora obaviti

na sustavima držanja namijenjenim za
jednu skupinu sjedala, a koji prethodno nisu bili pod opterećenjem. Kopče
sklopova pojasa koji se ispituju moraju zadovoljavati zahtjeve iz točke
6.2.2.4. U slučaju sigurnosnih pojasova s uvlačnim mehanizmima uvlačni
mehanizmi moraju biti podvrgnuti ispitivanju otpornosti na prašinu navedenu u
točki 7.6.3.; osim toga, u slučaju sigurnosnih
pojasova ili sustava držanja opremljenih napravom za prednapinjanje koja sadrži
pirotehnička sredstva ta naprava mora biti podvrgnuta kondicioniranju pobliže
opisanu u točki 7.9.2.

6.4.1.2.1 Pojasovi se moraju podvrgnuti
ispitivanju na koroziju opisanu u točki 7.2, nakon toga kopče moraju proći
dodatnih 500 ciklusa otvaranja i zatvaranja pod normalnim uvjetima uporabe.

6.4.1.2.2 Sigurnosni pojasovi s uvlačnim
mehanizmima moraju se podvrgnuti ispitivanjima opisanim u točki 6.2.5.2. ili
onima opisanim u točki 6.2.5.3. Ako je međutim uvlačni mehanizam već bio
podvrgnut ispitivanju na koroziju u skladu s odredbama iz točke 6.4.1.2.1., ta
se ispitivanja ne trebaju ponavljati.

6.4.1.2.3 U slučaju pojasa koji je
namijenjen za uporabu s napravom za prilagođivanje pojasa po visini, kako je
navedeno u točki 2.9.6, ispitivanje se mora obaviti napravom postavljenom u
najnepovoljnije položaje koje je izabrala tehnička služba odgovorna za
ispitivanje. Ako je međutim naprava za prilagođivanje pojasa po visini načinjena
sa sidrištem pojasa, koje je odobreno u skladu s odredbama Pravilnika broj 14,
tehnička služba odgovorna za ispitivanje može po svojemu izboru primijeniti
odredbe iz točke 7.7.1.

6.4.1.2.4 U slučaju sigurnosnoga pojasa
s napravom za prednapinjanje, jedno od dinamičkih ispitivanja mora se obaviti s
napravom u djelovanju, a drugo s isključenom napravom (napravom izvan uporabe).

U prvome slučaju,

6.4.1.2.4.1 Tijekom ispitivanja
najmanji pomaci navedeni u točki 6.4.1.3.2. mogu se
smanjiti za pola.

6.4.1.2.4.2 Nakon ispitivanja sila
mjerena kako je navedeno u točki 7.9.1. ne smije
prijeći 100 daN.

6.4.1.3 Tijekom ispitivanja moraju se
zadovoljiti sljedeći zahtjevi:

6.4.1.3.1 Ni jedan dio sklopa pojasa
ili sustava držanja koji utječe na držanje osoba u vozilu ne smije se slomiti i
ni jedna kopča ili sustav zapiranja ili sustav pomicanja ne smije se otpustiti
ili otprijeti; i

6.4.1.3.2 Pomak lutke prema naprijed
mora biti između 80 mm i 200 mm u razini zdjelice u slučaju prijeklopnoga
pojasa. U slučaju ostalih tipova pojasa pomak prema naprijed mora biti između
80 mm i 200 mm u razini zdjelice te između 100 mm i 300 mm u razini prsa. Ti su
pomaci pomaci u odnosu na mjerne točke prikazane u dodatku 7., slika 6. ovoga
pravilnika.

6.4.1.4 U slučaju sustava držanja:

6.4.1.4.1 Gibanje referentne točke prsa
može prekoračiti ono navedeno u točki 6.4.1.3.2., ako se može izračunom ili
daljnjim ispitivanjem dokazati da ni jedan dio torza ili glave lutke
upotrijebljene pri dinamičkome ispitivanju neće doći u dodir s bilo kojim
prednjim krutim dijelom vozila, osim dodira prsa s upravljačkim sklopom, i to
ako on zadovoljava zahtjeve iz Pravilnika br. 12
i ako je osigurano da se dodir neće ostvariti pri brzini većoj od 24 km/h. Za
to ispitivanje sjedalo mora biti u položaju navedenu u točki 7.7.1.5.

6.4.1.4.2 U vozilima u kojima se takvi
uređaji upotrebljavaju, sustavi pomicanja i učvršćenja koji omogućuju
korisnicima svih sjedala da napuste vozilo moraju i nakon dinamičkog
ispitivanja biti ručno upravljivi.

6.4.1.5 Odstupanjem od prethodnog, u
slučaju sustava držanja, smiju pomaci biti veći od onih navedenih u točki
6.4.1.3.2. ako gornje sidrište učvršćeno na
sjedalo spada u iznimke predviđene u Pravilniku br. 14, točka 7.4.

6.4.2 Čvrstoća nakon kondicioniranja
abrazijom

6.4.2.1 Za oba uzorka kondicionirana u
skladu s točkom 7.4.1.6. prekidna čvrstoća mora
se utvrditi kako je propisano u točkama 7.4.2. i 7.5. Ona mora iznositi
najmanje 75% prosječne prekidne čvrstoće utvrđene tijekom
ispitivanja na neabraziranim remenima i ne smije biti manja od najmanjega
opterećenja navedena za ispitivanje te stavke. Razlika između prekidne čvrstoće
za dva uzorka ne smije prelaziti 20% izmjerene najveće prekidne čvrstoće. Za
postupke 1. i 2. tipa ispitivanje prekidne čvrstoće mora se obaviti samo na
uzorcima remena (točka 7.4.2). Za postupak 3. tipa ispitivanje prekidne čvrstoće
mora se obaviti na remenu u kombinaciji s uključenim kovinskim dijelovima (točka
7.5).

6.4.2.2 Dijelovi sklopa pojasa koji se
moraju podvrgnuti postupku abrazije navedeni su u sljedećoj tablici, a tipovi
postupaka koji se primjenjuju na njih označeni su sa "x". Za svaki
postupak mora se upotrijebiti novi uzorak.

|  |  |  |  |
| --- | --- | --- | --- |
|  | 1. postupak | 2. postupak | 3. postupak |
| Nastavak za prikapčanje  Vodilica ili koloturnik  Ušica kopče  Naprava za prilagođivanje  Dijelovi našiveni na remen | **-**  **-**  **-**  **x**  **-** | **-**  **x**  **x**  **-**  **-** | **x**  **-**  **x**  **x**  **x** |

7. ISPITIVANJA

7.1 Uporaba uzoraka dostavljenih na
homologaciju tipa pojasa ili sustava držanja (vidi dodatak 13. ovoga pravilnika)

7.1.1 Dva pojasa ili sustava držanja
zahtijevana su za vidni pregled kopče, niskotemperaturno ispitivanje kopče,
niskotemperaturno ispitivanje opisano u točki 7.5.4. ako je potrebno,
ispitivanje trajnosti kopče, ispitivanje pojasa na koroziju, ispitivanje rada
uvlačnog mehanizma , dinamičko ispitivanja i ispitivanje otkapčanja kopče nakon
dinamičkog ispitivanja. Jedan od ta dva uzorka mora se upotrijebiti za
ispitivanje pojasa ili sustava držanja.

7.1.2 Jedan pojas ili sustav držanja
zahtijeva se za vidni pregled kopče i ispitivanje kopče na čvrstoću, potom za
pregled nastavaka za prikapčanje, naprava za prilagođivanje pojasa i, ako je
potrebno, uvlačnih mehanizama .

7.1.3 Dva pojasa ili sustava držanja
zahtijevaju se za vidni pregled kopče, ispitivanje mikroiskliznuća i
ispitivanje na abraziju. Ispitivanje rada naprave za prilagođivanje pojasa mora
se obaviti na jednom od ova dva uzorka.

7.1.4 Uzorak remena mora se
upotrijebiti pri ispitivanju prekidne čvrstoće remena. Dio tog uzorka mora se čuvati
toliko dugo koliko odobrenje vrijedi.

7.2 Ispitivanje na koroziju

7.2.1 Cijeli sklop sigurnosnoga pojasa
mora se smjestiti u ispitnu komoru kako je propisano u dodatku 12. ovoga
pravilnika. U slučaju sklopa koji sadrži uvlačni mehanizam remen se mora
odmotati na punu duljinu umanjenu za 300 mm ± 3 mm. Osim kratkih prekida, ako
su potrebni, npr. za provjeru i dolijevanje slane otopine, ispitivanje
djelovanja slane otopine na kompletan sklop sigurnosnoga pojasa mora neprekidno
trajati punih 50 sati.

7.2.2 Nakon dovršenja ispitivanja
djelovanja slane otopine sklop sigurnosnoga pojasa mora se pažljivo oprati ili
uroniti u čistu tekuću vodu temperature ne veće od 38 ° C da
bi se otklonili bilo kakvi ostatci soli, i potom ga treba ostaviti da se 24
sata suši na sobnoj temperaturi prije ispitivanja u skladu s točkom 6.2.1.2.

7.3 Ispitivanje mikroiskliznuća
(vidi dodatak 11, slika 3. ovoga pravilnika)

7.3.1 Uzorci dostavljeni za ispitivanje
mikroiskliznuća moraju se držati najmanje 24 sata u atmosferi temperature 20 ° C ± 5 ° C i
relativne vlažnosti 65% ± 5%. Ispitivanje se mora obaviti pri temperaturi
između 15 ° C i 30 ° C.

7.3.2 Mora biti osigurano da je na
ispitnome stolu slobodni kraj naprave za prilagođivanje usmjeren prema gore ili
prema dolje, kao i u vozilu.

7.3.3 Donji kraj remena mora biti
opterećen s 5 daN. Drugi kraj mora biti podvrgnut gibanju natrag-naprijed s
ukupnom amplitudom od 300 mm ± 20 mm (vidi sliku).

7.3.4 Ako postoji slobodni kraj koji
služi kao rezervni remen, on ni u kojemu slučaju ne smije biti pričvršćen ili
zakvačen za opterećeni kraj remena.

7.3.5 Treba biti osigurano da na
ispitnome stolu remen u olabavljenu stanju visi u konkavnom obliku od naprave
za prilagođivanje, kao i u vozilu. Opterećenje od 5 daN na ispitnome stolu mora
biti usmjereno prema gore na takav način da je spriječeno njihanje opterećenja
i sukanje remena pojasa. Nastavak za pričvršćenje mora biti pričvršćen kao u
vozilu i opterećen s 5 daN.

7.3.6 Prije početka završnog
ispitivanja, mora se obaviti niz od 20 ciklusa tako da samozatezni sustav
prilagođuje ispravno.

7.3.7 Niz od 1000 ciklusa mora se
obaviti pri učestalosti od 0,5 ciklusa u sekundi i s ukupnom amplitudom od 300
mm ± 20 mm. Opterećenje od 5 daN mora djelovati samo tijekom vremena
koje odgovara pomaku od 100 mm ± 20 mm za svaku polovicu perioda.

7.4 Kondicioniranje remena i
ispitivanje prekidne čvrstoće (statičko)

7.4.1 Kondicioniranje remena za
ispitivanje prekidne čvrstoće

Uzorci odrezani od remena navedene u točki
3.2.4. moraju se kondicionirati kako slijedi:

7.4.1.1 Kondicioniranje s obzirom na
temperaturu i vlažnost

Remen se mora držati najmanje 24 sata u
atmosferi s temperaturom od 20 ºC ± 5 ºC i relativnom vlažnošću od
65% ± 5%. Ako se ispitivanje ne obavlja odmah nakon kondicioniranja, uzorak se
mora smjestiti u nepropusno zatvoren spremnik dok ispitivanje ne počne.
Prekidno opterećenje mora se odrediti unutar pet minuta od vađenja remena iz
kondicionirane atmosfere ili iz spremnika.

7.4.1.2 Kondicioniranje s obzirom na
svjetlost

7.4.1.2.1 Odredbe Preporuke ISO 105 -
B02 (1978) moraju biti primijenjene. Remen mora biti izložen svjetlu za vrijeme
potrebno da se postigne kontrast jednak stupnju 4 na sivoj ljestvici na etalonu
plave plave boje br. 7.

7.4.1.2.2 Nakon izlaganja djelovanju
svjetlosti remen se mora držati najmanje 24 sata u atmosferi s temperaturom od
20 ºC ± 5 ºC i relativnom vlažnošću od 65% ± 5%. Ako se ispitivanje
ne obavlja odmah nakon kondicioniranja, uzorak se mora smjestiti u nepropusno
zatvoren spremnik dok ispitivanje ne počne. Prekidno opterećenje mora se
odrediti unutar pet minuta od vađenja remena iz uređaja za kondicioniranje.

7.4.1.3 Kondicioniranje s obzirom na
hladnoću

7.4.1.3.1 Remen se mora držati najmanje
24 sata u atmosferi s temperaturom od 20 ° C ± 5 ºC i relativnom vlažnošću od 65% ±
5%.

7.4.1.3.2 Remen se zatim mora držati
sat i pol na ravnoj površini u komori niske temperature u kojoj je temperatura
zraka - 30 ° C ± 5 ºC. Potom se remen mora presaviti u
bore i svitak se mora opteretiti masom od 2 kg prethodno ohlađenom na - 30 ° C ± 5 ºC.
Nakon što se remen drži pod teretom 30 minuta u istoj komori niske temperature,
masa se mora ukloniti i prekidno opterećenje mora se odrediti unutar pet minuta
od vađenja remena iz komore niske temperature.

7.4.1.4 Kondicioniranje s obzirom na
toplinu

7.4.1.4.1 Remen se mora držati tri sata
u grijaćoj komori u atmosferi s temperaturom od 60 ° C ± 5 ºC
i relativnom vlažnošću od 65% ± 5%.

7.4.1.4.2 Prekidno opterećenje mora se
odrediti unutar pet minuta od vađenja remena iz grijaće komore.

7.4.1.5 Izlaganje djelovanju vode

7.4.1.5.1 Remen se mora držati potpuno
uronjen tri sata u destiliranu vodu kojoj je dodan trun sredstva za močenje na
temperaturi od 20° C ± 5 ºC. Svako sredstvo za močenje
prikladno za vlakno koje se ispituje može se upotrijebiti.

7.4.1.5.2 Prekidno opterećenje mora se
odrediti unutar 10 minuta od vađenja remena iz vode.

7.4.1.6 Kondicioniranje abrazijom

7.4.1.6.1 Kondicioniranje abrazijom
mora se obaviti za svaku napravu u kojoj je remen u dodiru s krutim dijelom
pojasa, s iznimkom svih naprava za prilagođivanje na kojima ispitivanje
mikroiskliznuća (7.3.) pokazuje da remen iskliže manje od polovice propisane
vrijednosti, u tome slučaju 1. postupak kondicioniranja abrazijom
(7.4.1.6.4.1.) neće biti potreban. Postavljanje na napravu za kondicioniranje
treba približno sadržavati relativni položaj remena i dodirne površine.

7.4.1.6.2 Uzorci se moraju držati
najmanje 24 sata u atmosferi s temperaturom od 20 ° C ± 5 ºC
i relativnom vlažnošću od 65% ± 5%. Temperatura prostora za vrijeme postupka
abrazije mora biti između 15 ° C i 30 ºC.

7.4.1.6.3 U ovoj tablici navedeni su opći
uvjeti za pojedini postupak abrazije.

|  |  |  |  |  |
| --- | --- | --- | --- | --- |
|  | Opterećenje  daN | Učestalost  Hz | Ciklusi  broj | Pomak  mm |
| 1. postupak  2. postupak  3. postupak\* | 2,5  0,5  0 do 5 | 0,5  0,5  0,5 | 5 000  45 000  45 000 | 300 ± 20  300 ± 20  - |

\* Vidi točku 7.4.1.6.4.3.

Pomak dan u petome stupcu ove tablice
predstavlja amplitudu gibanja natrag-naprijed nametnuta remenu.

7.4.1.6.4 Posebni postupci
kondicioniranja

7.4.1.6.4.1 1. postupak: u slučajevima
kad remen klizi kroz napravu za prilagođivanje.

Stalno uspravno opterećenje od 2,5 daN
mora se uspostaviti na jednome kraju remena, dok se drugi kraj remena mora pričvrstiti
na napravu koja remenu nameće vodoravno gibanje natrag-naprijed.

Naprava za prilagođivanje mora se
smjestiti na vodoravni dio remena tako da remen ostane pod opterećenjem (vidi
dodatak 11. slika 1. ovoga pravilnika).

7.4.1.6.4.2 2. postupak: u slučajevima
kad remen mijenja smjer prolazeći kroz kruti dio.

Tijekom tog ispitivanja kutovi remena
moraju biti postavljeni kako je prikazano u dodatku 11. slika 2. ovoga
pravilnika.

Stalno opterećenje od 0,5 daN mora se
održavati tijekom ispitivanja.

U slučajevima kad remen mijenja smjer
više od jednog puta prolazeći kroz kruti dio, opterećenje od 0,5 daN može se
povećati tako da se postigne propisano gibanje remena natrag-naprijed od 300 mm
kroz taj kruti dio.

7.4.1.6.4.3 3. postupak: u slučajevima
kad je remen pričvršćen na kruti dio šivanjem ili na sličan način

Ukupno gibanje natrag-naprijed mora
iznositi 300 mm ± 20 mm, a opterećenje od 0,5 daN mora biti uspostavljeno samo
za vrijeme pomaka od 100 mm ± 20 mm za svaku polovicu perioda (vidi dodatak 11.
slika 3. ovoga pravilnika).

7.4.2 Ispitivanje prekidne čvrstoće
remena (statičko ispitivanje)

7.4.2.1 Ispitivanje se svaki put mora
obaviti na dva nova uzorka remena dovoljne duljine koji su kondicionirani u
skladu s odredbama točke 7.4.1.

7.4.2.2 Svaki remen mora se uhvatiti
između stezaljka stroja za ispitivanje na vlak. Stezaljke moraju biti takve
izvedbe da se izbjegne prekid remena na njima ili u njihovoj blizini. Brzina
ispitivanja/napinjanja remena mora biti oko 100 mm/min. Slobodna duljina uzorka
između stezaljka stroja na početku ispitivanja mora biti 200 mm ± 40 mm.

7.4.2.3 Kad opterećenje dosegne iznos
od 980 daN, širina remena mora se izmjeriti bez zaustavljanja stroja.

7.4.2.4 Opterećenje mora se povećavati
dok remen ne pukne, i to prekidno opterećenje mora se zabilježiti.

7.4.2.5 Ako remen isklizne ili se
prekine na jednoj stezaljki ili unutar udaljenosti od 10 mm od nje, ispitivanje
se smatra nevrijednim i novo ispitivanje se mora obaviti na drugome uzorku.

7.5 Ispitivanje sastavnica sklopa
pojasa koji sadrži krute dijelove

7.5.1 Kopča i naprava za prilagođivanje
moraju se spojiti na stroj za ispitivanje na vlak dijelovima sklopa pojasa na
koje se oni normalno pričvršćuju i potom se opterećenje mora povećati do 980
daN.

U slučaju zapregnutih ramenih pojasova
kopča se mora spojiti na stroj za ispitivanje remenima koji su pričvršćeni za
kopču i jezičak ili dva jezička smještena približno simetrično s obzirom na
geometrijsko središte kopče. Ako je kopča ili naprava za prilagođivanje dio
nastavka za prikapčanje ili dio zajedničkoga dijela pojasa s tri točke,kopča
ili naprava za prilagođivanje moraju se ispitati s nastavkom za prikapčanje u
skladu s točkom 7.5.2., osim u slučaju kad uvlačni mehanizmi imaju koloturnik
ili vodilicu remena na gornjemu sidrištu pojasa kad opterećenje mora iznositi
980 daN, a duljina preostaloga namotanog remena na kolutu nakon zapiranja mora
biti što je moguće bliže 450 mm, mjereno od kraja remena.

7.5.2 Nastavci za prikapčanje i svaka
naprava za prilagođivanje pojasa po visini moraju se ispitati na način naveden
u točki 7.5.1., pri čemu opterećenje mora biti 1470 daN i mora se, ovisno o
odredbama druge rečenice točke 7.7.1., primijeniti u najnepovoljnijim uvjetima
koji se mogu pojaviti u vozilu u kojemu je pojas ispravno ugrađen. U slučaju
uvlačnih mehanizama ispitivanje se obavlja remenom potpuno odmotanim s koluta.

7.5.3 Dva uzorka potpunoga sklopa
pojasa moraju se dva sata smjestiti u hladnjak na temperaturu od - 10 ° C ± 1 ºC.
Združeni dijelovi kopče moraju se sastaviti ručno odmah nakon vađenja iz
hladnjaka.

7.5.4 Dva uzorka potpunoga sklopa
pojasa moraju se dva sata smjestiti u hladnjak na temperaturu - 10 ° C ± 1 ºC.
Kruti dijelovi i dijelovi izrađeni od plastike koji se ispituju moraju se položiti
uzastopce jedan za drugim na ravnu krutu čeličnu površinu (koja je bila zajedno
s uzorcima u hladnjaku) smještenu na vodoravnu površinu kompaktnoga krutog
bloka mase od najmanje 100 kg, te se mora, u vremenu od 30 sekundi nakon vađenja
iz hladnjaka, pustiti čeličnu masu od 18 kg da slobodnim padom s visine od 300
mm padne na uzorak za ispitivanje. Udarna površina čelične mase od 18 kg mora
imati oblik konveksne površine tvrdoće najmanje 45 HRC s poprečnim polumjerom
od 10 mm i uzdužnim polumjerom od 150 mm uzduž središnje crte mase. Jedan
uzorak mora biti ispitan s osi zakrivljenoga tijela postavljenom uzduž remena,
a drugi uzorak s osi postavljenom pod 90º na remen.

7.5.5 Kopče koje imaju dijelove zajedničke
dvama sigurnosnim pojasovima moraju se opteretiti tako da se oponašaju uvjeti
uporabe u vozilu sa sjedalima postavljenim u središnji položaj njihova namještenja.
Opterećenje od 1470 daN mora se uspostaviti istodobno na svaki remen. Smjer
djelovanja opterećenja mora se ustanoviti prema točki 7.7.1. Naprava prikladna
za ispitivanje prikazana je u dodatku 10 ovoga pravilnika.

7.5.6 Kad se ispituje naprava za ručno
prilagođivanje, uzimajući u obzir normalne uvjete uporabe, remen mora biti
ravnomjerno povlačen kroz napravu za prilagođivanje brzinom od prosječno 100
mm/s i najvećom silom mjerenom do najbližih 0,1 daN poslije prvih 25 mm gibanja
remena. Ispitivanje se mora obaviti za oba smjera gibanja remena kroz napravu,
pri čemu remen mora proći 10 takvih ciklusa prije mjerenja.

7.6 Dodatna ispitivanja za
sigurnosne pojasove s uvlačnim mehanizmima (retraktorima)

7.6.1 Izdržljivost uvlačnog
mehanizma (retraktora)

7.6.1.1 Remen se mora izvlačiti i biti
pušten da se uvlači zahtijevani broj puta s učestalošću ne većom od 30 ciklusa
u minuti. U slučaju uvlačnih mehanizama sa zapiranjem u nuždi zahvat za
zapiranje uvlačnog mehanizma mora se uspostaviti pri svakome petom ciklusu.

Zahvati se moraju uspostavljati u
jednakome broju pri svakoj od pet različitih izvučenosti, tj. pri 90%, 80%,
75%, 70% i 65% ukupne duljine remena koji ostane namotan na uvlačnom mehanizmu.
Međutim, ako je ukupna duljina remena veća od 900 mm, navedeni postotci moraju
se odnositi na posljednjih 900 mm remena koji se mogu izvući iz uvlačnog
mehanizma.

7.6.1.2 Uređaj prikladan za ispitivanja
naveden u točki 7.6.1.1. prikazan je u dodatku 3. ovoga pravilnika.

7.6.2 Zapiranje uvlačnog mehanizma
(retraktora) sa zapiranjem u nuždi

7.6.2.1 Uvlačni mehanizam mora se
jednom ispitati na zapiranje kad je odmotana puna duljina remena umanjena za
300 mm ± 3 mm.

7.6.2.1.1 U slučaju uvlačnog mehanizma
koji se pokreće pokretom remena, izvlačenje mora biti u smjeru u kojemu se normalno pojavljuje kad je uvlačni mehanizam ugrađen
u vozilo.

7.6.2.1.2 Kad se uvlačni mehanizmi
ispituju s obzirom na osjetljivost na usporenje vozila, oni moraju biti
ispitani pri gore navedenoj izvučenosti u smjeru dviju međusobno okomitih osi,
koje su vodoravne ako je uvlačni mehanizam ugrađen u vozilo kako je propisao
proizvođač sigurnosnoga pojasa. Kad taj položaj nije određen, ovlaštena ispitna
služba mora se savjetovati s proizvođačem sigurnosnoga pojasa. Jedna od tih osi
mora biti u smjeru koji je odabrala tehnička služba koja provodi homologacijsko
ispitivanje tako da se postignu najnepovoljniji uvjeti s obzirom na aktiviranje
mehanizma za zapiranje.

7.6.2.2 Uređaj prikladan za ispitivanja
navedena u točki 7.6.2.1. opisan je u dodatku 4. ovoga pravilnika. Konstrukcija
svakoga takvog ispitnog uređaja mora osigurati da se zahtijevano ubrzanje
postigne prije nego što se remen izvuče iz uvlačnog mehanizma za više od 5 mm
te da se izvlačenje događa pri prosječnome povećanju ubrzanja od najmanje 25
g/s i najviše 150 g/s.

7.6.2.3 Da se provjeri sukladnost sa
zahtjevima iz točaka 6.2.5.3.1.3. i 6.2.5.3.1.4., uvlačni mehanizam mora se
ugraditi na vodoravni stol koji se naginje brzinom ne većom od 2° u
sekundi dok ne dođe do zapiranja. Ispitivanje se mora ponoviti s naginjanjem u
drugim smjerovima kako bi se osiguralo da su ti zahtjevi ispunjeni.

7.6.3 Otpornost na prašinu

7.6.3.1 Uvlačni mehanizam mora se
smjestiti u ispitnu komoru kako je opisano u dodatku 5. ovoga pravilnika. On
mora biti ugrađen u smjeru koji je sličan onome u kojemu je ugrađen u vozilo.
Ispitna komora mora sadržavati prašinu kako je navedeno u točki 7.6.3.2.
Duljina od 500 mm remena mora se izvući iz uvlačnog mehanizma i zadržati izvučena,
osim toga mora biti podvrgnuta provedbi 10 potpunih ciklusa uvlačenja i izvlačenja
unutar jedne ili dvije minute nakon svakog uzvitlavanja prašine. U razdoblju od
pet sati prašina se mora uzvitlati svakih dvadeset minuta po pet sekunda komprimiranim
zrakom bez ulja i vlage, tlaka od 5,5 × 105 Pa ± 0,5 × 105
Pa, koji ulazi kroz otvor promjera od 1,5 mm ± 0,1 mm.

7.6.3.2 Prašina koja se upotrebljava
pri ispitivanju opisanu u točki 7.6.3.1. mora sadržavati oko 1 kg suhoga
kvarca. Raspodjela veličina čestica je sljedeća:

(a) koja prolazi kroz očice od 150 µm,
promjer žice 104 µm:

99do 100%

(b) koja prolazi kroz očice od 105 µm,
promjer žice 64 µm:

76 do 86%

(c) koja prolazi kroz očice od 75 µm,
promjer žice 52 µm:

60 do 70%

7.6.4 Uvlačne sile

7.6.4.1 Uvlačne sile moraju se mjeriti
sa sklopom sigurnosnoga pojasa namještenim na lutku na način kao i za dinamičko
ispitivanje propisano u točki 7.7. Napetost remena mora se mjeriti u točki dodira
s lutkom (ili neposredno uz nju) za vrijeme dok se remen uvlači brzinom od
približno 0,6 m/min.

7.7 Dinamičko ispitivanje sklopa
pojasa ili sustava držanja

7.7.1 Sklop sigurnosnoga pojasa mora se
ugraditi na ispitna kolica opremljena sjedalom i sidrištem određenim u dodatku
6. ovoga pravilnika. Međutim, ako je sklop pojasa namijenjen za određeno vozilo
ili određene tipove vozila, udaljenosti između lutke i sidrišta mora utvrditi
služba koja obavlja ispitivanje ili se utvrđuju u skladu s uputama za namještanje
priloženim uz pojas ili u skladu s podacima dostavljenim od proizvođača vozila.
Ako je pojas opremljen napravom za prilagođivanje po visini, kako je navedeno u
točki 2.9.6., smještaj naprave i dijelova za pričvršćenje mora biti jednak
onome u stvarnome vozilu.

U slučaju kad se dinamičko ispitivanje
obavlja za određeni tip vozila, ispitivanje ne treba ponavljati za ostale
tipove vozila u kojima je svaka točka sidrenja manje od 50 mm udaljena od
odgovarajuće točke sidrenja na ispitanome pojasu. Prema slobodnomu izboru,
proizvođač za ispitivanje može odrediti fiktivne točke sidrenja sa svrhom
obuhvaćanja najvećega broja realnih točaka sidrenja.

7.7.1.1 U slučaju sigurnosnoga pojasa
ili sustava držanja koji tvore dio sklopa za koji je tipno odobrenje zahtijevano
kao za sustav držanja sigurnosni pojas mora se ugraditi na dio strukture vozila
na kojemu se sustav držanja normalno nalazi i taj se dio mora čvrsto pritegnuti
za ispitna kolica na način propisan u točkama od 7.7.1.2. do 7.7.1.6.

U slučaju sigurnosnoga pojasa ili
sustava držanja s napravom za prednapinjanje koja se oslanja na sastavne
dijelove drukčije od onih koji pripadaju samomu sklopu pojasa sklop pojasa mora
se ugraditi zajedno s potrebnim dodatnim dijelovima vozila na ispitna kolica i
to na način propisan u točkama od 7.7.1.2. do 7.7.1.6.

Prema slobodnomu izboru, u slučaju kad
se te naprave ne mogu ispitati na ispitnim kolicima, proizvođač može uobičajenim ispitivanjem čelnog sudara pri
brzini od 50 km/h u skladu s postupkom ISO 3560 (1975) dokazati da ta naprava
zadovoljava zahtjeve ovoga pravilnika.

7.7.1.2 Način učvršćenja vozila tijekom
ispitivanja ne smije biti takav da pojačava sidrišta sjedala ili sigurnosnih
pojasova ili da umanjuje uobičajeno izobličenje strukture. Ni jedan prednji dio
vozila koji bi, ograničavanjem gibanja lutke prema naprijed, osim njezina
stopala, smanjio opterećenje preneseno na sustav držanja za vrijeme ispitivanja
ne smije biti prisutan. Uklonjeni dijelovi strukture mogu se zamijeniti
dijelovima jednake čvrstoće, pod uvjetom da ne ograničavaju gibanje lutke prema
naprijed.

7.7.1.3 Naprava za učvršćenje mora se
smatrati zadovoljavajućom ako ne proizvodi nikakav učinak na područje koje se
proteže preko cijele širine strukture i ako je vozilo ili struktura blokirano
ili pričvršćeno sprijeda na udaljenosti ne manjoj od 500 mm od sidrišta sustava
držanja. Odostraga se struktura mora osigurati na dostatnoj udaljenosti iza sidrišta kako bi se osiguralo
zadovoljavanje zahtjeva iz točke 7.7.1.2.

7.7.1.4 Sjedala moraju biti postavljena
i moraju biti smještena u položaje za vožnju koje je odobrila tehnička služba
koja obavlja homologacijsko ispitivanje tako da daju najnepovoljnije uvjete s
obzirom na čvrstoću,

a da ti položaji budu primjereni smještanju
lutke u vozilo. Položaji sjedala moraju biti navedeni u izvještaju. Naslon
sjedala, ako se može prilagođivati po nagibu, mora biti učvršćen na način koji
je odredio proizvođač ili, u nedostatku takve odredbe, pri kutu naslona što je
moguće bližem 25º u slučaju vozila kategorija M1 i N1,
odnosno pri kutu što je moguće bližem 15º za sve ostale kategorije vozila.

7.7.1.5 Za procjenu/ocjenu zahtjeva iz
točke 6.4.1.4.1., sjedalo se mora namjestiti u najistaknutiji prednji vozni ili
putni položaj primjeren dimenzijama lutke.

7.7.1.6 Sva sjedala bilo koje skupine
sjedala moraju se ispitati istodobno.

7.7.2 Sklop sigurnosnoga pojasa mora se
pričvrstiti na lutku iz dodatka 7. ovoga pravilnika na sljedeći način:

Ploča debela 25 mm mora se postaviti
između leđa lutke i naslona sjedala. Pojas se mora čvrsto prilagoditi lutki.
Ploča se potom mora ukloniti tako da cijela duljina leđa lutke bude u dodiru s
naslonom sjedala. Mora se sa sigurnošću provjeriti da način na koji su namještena
dva dijela kopče ne sadrži nikakav rizik od smanjenja pouzdanosti zapiranja.

7.7.3 Slobodni krajevi remena moraju se
ispružiti dostatno daleko iznad naprava za prilagođivanje da bi se omogućilo
sklizanje.

7.7.4 Ispitna kolica moraju se tada
tako gurnuti da u trenutku sudara/udara njihova brzina slobodnoga gibanja
iznosi 50 km/h ± 1 km/h i da lutka ostane nepomaknuta. Put zaustavljanja
ispitnih kolica mora biti 40 cm ± 5 cm. Kolica moraju ostati vodoravna tijekom
usporavanja. Usporavanje kolica mora se ostvariti uporabom uređaja opisana u
dodatku 6. ovoga pravilnika ili bilo koje druge naprave koja daje jednake
rezultate. Taj uređaj mora biti u skladu sa značajkama navedenim u dodatku 8.
ovoga pravilnika.

7.7.5 Brzina ispitnih kolica neposredno
prije sudara i najveći pomak lutke prema naprijed moraju se izmjeriti.

7.7.6 Nakon sudara sklop pojasa ili
sustav držanja i njihovi kruti dijelovi moraju se vidno pregledati, bez
otvaranja kopče, da bi se utvrdilo je li došlo do ikakva oštećenja ili loma. U
slučaju sustava držanja također se nakon ispitivanja mora utvrditi jesu li
dijelovi strukture vozila koji su učvršćeni za ispitna kolica doživjeli bilo
kakvo vidljivo trajno izobličenje. Ako postoji ikakvo takvo izobličenje, to se
mora uzeti u obzir pri svakome proračunu učinjenom u skladu s točkom 6.4.1.4.1.

7.8 Ispitivanje otvaranja kopče

7.8.1 Za to ispitivanje mora se
upotrijebiti sklop pojasa ili sustav držanja koji je već bio podvrgnut dinamičkomu
ispitivanju u skladu s točkom 7.7.

7.8.2 Sklop pojasa mora se skinuti s
ispitnih kolica, a da se kopča ne otvori. Opterećenje kopče mora se uspostaviti
izravnom vučom preko remena spojenih za nju tako da je svaki remen podvrgnut
sili od 60/n daN. (Pri čemu je n broj remena vezanih za kopču kad je ona u
zatvorenome položaju). U slučaju kad je kopča spojena na kruti dio, opterećenje
se mora uspostaviti pod kutom jednakim kutu koji tvore kopča i kruti završetak
tijekom dinamičkog ispitivanja. Opterećenje se pri brzini od 200 mm/min ± 20
mm/min mora uspostaviti na geometrijsko središte gumba za otpuštanje kopče tako
da djeluje uzduž nepomične osi koja je usporedna s početnim pravcem gibanja gumba. Za vrijeme djelovanja sile potrebne za otvaranje kopče, nju
mora držati kruta podloga. Opterećenje navedeno gore ne smije prelaziti graničnu
vrijednost navedenu u točki 6.2.2.5. Točka dodira ispitne opreme mora biti
oblika kugle

polumjera 2,5 mm ± 0,1 mm
i mora imati poliranu kovinsku površinu.

7.8.3 Sila otvaranja kopče mora se
izmjeriti i svako oštećenje kopče mora se zabilježiti.

7.8.4 Nakon provedbe ispitivanja
otvaranja kopče sastavni dijelovi sklopa pojasa ili sustava držanja koji su
bili podvrgnuti ispitivanjima propisanim u točki 7.7. moraju se pregledati, a
veličina oštećenja nastalog na sklopu pojasa ili sustavu držanja tijekom dinamičkog
ispitivanja mora se zabilježiti u izvještaju o ispitivanju.

7.9 Dodatna ispitivanja na
sigurnosnim pojasovima s napravama za prednapinjanje

7.9.1 Sila prednapinjanja mora se
izmjeriti u manje od četiri sekunde nakon udara i to što je moguće bliže točki
dodira s lutkom na slobodnoj duljini remena između lutke i naprave za
prednapinjanje ili prijevojne vodilice remena, ako postoji, s time da se lutka,
ako je potrebno, vrati na svoj prvotni sjedeći položaj.

7.9.2 Kondicioniranje

Naprava za prednapinjanje može se izdvojiti od sigurnosnoga pojasa da bi bila
ispitana i držana 24 sata na temperaturi od 60 ° C ± 5 ° C.
Temperatura se potom mora povisiti na 100 ° C ± 5 ° C u trajanju od dva sata. Odmah zatim naprava
mora 24 sata biti držana na temperaturi od - 30 ° C ± 5 ° C.
Nakon vađenja iz prostora za kondicioniranje naprava se mora ugrijati na
temperaturu okoliša. Ako je naprava bila izdvojena, ona se mora ponovno
postaviti na sigurnosni pojas.

7.10 Izvještaj o ispitivanju

7.10.1 U izvještaju o ispitivanju moraju
biti zabilježeni rezultati svih ispitivanja iz poglavlja 7, a napose: brzina
ispitnih kolica, najveći pomak lutke prema naprijed, položaj, ako ga može mijenjati, koji
je kopča zauzela tijekom ispitivanja, sila otvaranja kopče te svako oštećenje
ili lom. Ako na osnovi točke 7.7.1. sidrišta
propisana u dodatku 6. ovoga pravilnika nisu
upotrijebljena, izvještaj o ispitivanju mora opisati kako je sklop pojasa ili
sustav držanja bio postavljen i u njemu moraju biti točno navedeni važni kutovi
i dimenzije. U izvještaju moraju biti navedena sva izobličenja ili lomovi kopče
koji se pojave tijekom ispitivanja. U slučaju sustava držanja izvještaj o
ispitivanju mora točno naznačiti način učvršćenja strukture vozila na ispitna
kolica, položaj sjedala te nagib naslona sjedala. Ako pomak lutke prema
naprijed prekorači vrijednosti propisane u točki 6.4.1.3.2., u izvještaju mora
biti navedeno jesu li zahtjevi iz točke 6.4.1.4.1. ispunjeni.

DODATAK
1.

(Najveći format: A4 (210 x 297 mm)

I
Z J A V A

|  |  |  |  |
| --- | --- | --- | --- |
| ![](dodatni/374414.gif) | | izdana od: | (Mjerodavna ustanova)  .......................................................    .......................................................    ....................................................... |
| koja se odnosi na: 2 | | IZDANU HOMOLOGACIJU  PROŠIRENU HOMOLOGACIJU  ODBIJENU HOMOLOGACIJU  POVUČENU HOMOLOGACIJU  POTPUNU OBUSTAVU PROIZVODNJE | |
| tipa sigurnosnoga pojasa ili sustava za držanje odraslih osoba u motornim vozilima prema Pravilniku br. 16. | | | |
| Homologacija br. ..........................................Proširenje br .............................................................. | | | |
| 1. | Sustav za držanje (s) / pojas (pojasom) s tri točke / prijeklopni pojas (prijeklopnim pojasom) / posebni tip (posebnim tipom) pojasa / opremljen (s) apsorberom energije / uvlačnim mehanizmom / napravom za prilagođivanje po visini gornje kopče prijevoja pojasa na stupu 3 | | |
| 2. | Trgovački naziv ili zaštitni znak ................................................................... | | |
| 3. | Proizvođačeva oznaka tipa pojasa ili sustava za držanje vozila: .................... | | |
| 4. | Naziv proizvođača: .................................................................................... | | |
| 5. | Ako je potrebno, ime njegova predstavnika : ............................................. | | |
| 6. | Adresa: .................................................................................................... | | |
| 7. | Dostavljeno na homologaciju dana: ............................................................ | | |
| 8. | Tehnička ustanova odgovorna za provedbu homologacijskih ispitivanja: ....... | | |
| 9. | Datum izvještaja o ispitivanju izdanog od te ustanove. .................................. | | |
| 10. | Broj izvještaja o ispitivanju izdanog od te ustanove: ..................................... | | |
| 11. | Homologacija izdana/odbijena/proširena/povučena 2 / za opću upporabu / za uporabu u određenome vozilu ili u određenim tipovima vozila 2 | | |
| 12. | Položaj i vrsta oznake: ................................................................................. | | |
| 13. | Mjesto: ....................................................................................................... | | |
| 14. | Datum: ........................................................................................................ | | |
| 15. | Potpis: ......................................................................................................... | | |
| 16. | Popis dokumenata u spisu o homologaciji koji su pohranjeni u mjerodavnoj ustanovi koja je izdala homologaciju i koji se na zahtjev mogu dobiti, dodatak je ovoj izjavi. | | |
if !supportMisalignedColumns|  |  |  |  |
endif

\_\_\_\_\_\_\_\_\_\_\_\_

1 Razlikovni broj države koja
je izdala/odbila/proširila/povukla homologaciju (vidi odredbe o homologaciji u
ovom pravilniku).

2 Prekrižiti što se ne
primjenjuje.

3 Označiti koji tip.

Dodatak
2.

IZGLED HOMOLOGACIJSKIH OZNAKA

![](dodatni/374415.gif)

a
≥ 8 mm

Pojas na koji je postavljena gornja
homologacijska oznaka je pojas s tri točke ("A") opremljen s
apsorberom energije ("e") koji je biohomologiran u
Nizozemskoj (E 4) pod homologacijskim brojem 042439 prema Pravilniku koji je na
dan izdavanja već uključivao 04 niz izmjena ili dopuna.

**B
+ 4m**

![](dodatni/374416.gif)

Pojas na koji je postavljena gornja
homologacijska oznaka je prijeklopni pojas ("B") 4. tipa s višestrukom
osjetljivosti (m) koji je biohomologiran u Nizozemskoj (E 4) pod
homologacijskim brojem 042439 prema Pravilniku koji je na dan izdavanja već
uključivao 04 niz izmjena ili dopuna.

Napomena:
Homologacijski broj i dopunski simbol(simboli) moraju biti postavljeni u
blizini kruga i iznad ili ispod slova "E", ili lijevo ili desno od
toga slova. Znamenke homologacijskoga broja moraju biti na istoj strani u
odnosu na slovo "E" i orijentirane u istom smjeru. Homologacijski
broj i dopunski simbol(simboli) moraju se postaviti međusobno dijametralno
suprotno. Treba izbjegavati uporabu rimskih brojeva kako bi se izbjegla bilo
kakva zamjena s drugim simbolima.

![](dodatni/374417.gif)

Pojas na koji je postavljena gornja
homologacijska oznaka je posebni tip pojasa ("S") opremljen s
apsorberom energije ("e") koji je biohomologiran u
Nizozemskoj (E 4) pod homologacijskim brojem 042439 prema Pravilniku koji je na
dan izdavanja homologacije već uključivao 04 niz izmjena ili dopuna.

![](dodatni/374418.gif)

Pojas na koji je postavljena gornja
homologacijska oznaka je dio sustava za držanje ("Z") koji je posebni
tip pojasa ("S") opremljen s apsorberom energije ("e"). Taj
pojas biojehomologiran u Nizozemskoj (E 4) pod homologacijskim
brojem 0424391 prema Pravilniku koji je na dan izdavanja homologacije već uključivao
04 niz izmjena ili dopuna.

![](dodatni/374419.gif)

Pojas na koji je postavljena gornja
homologacijska oznaka je pojas s tri točke ("A") s uvlačnim
mehanizmom tipa 4N ("r4N") višestruke osjetljivosti (m) koji je biohomologiran u Nizozemskoj (E 4) pod homologacijskim brojem 042439 prema
Pravilniku koji je na dan izdavanja već uključivao 04 niz izmjena ili dopuna.
Taj pojas ne smije se ugrađivati u vozila kategorije M1.

Naredba, NN 99/2000-1960
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)